b'\n_START_ARTICLE_\nNakla (meteorit)\n_START_PARAGRAPH_\nMeteorit Nakla je prvi najdeni meteorit iz skupine Marsovih meteoritov (SNC meteoriti), ki jih imenujemo nakliti. Po njem se imenujejo tudi meteoriti iz te skupine._NEWLINE_Meteorit Nakla je padel na Zemljo 28. junija 1911 ob pribli\xc5\xbeno 9:00 uri pri kraju Hakla v podro\xc4\x8dju Abu Homons pri Aleksandriji v Egiptu. Meteorit je med eksplozijo razpadel na 40 kosov, ki so padli na povr\xc5\xa1ino. Padec so opazovali mnogi posamezniki. Nekateri delci meteorita so se zarili v zemljo tudi do metra globoko. Verjetno je meteorit Nakla nastal kot izvr\xc5\xbeeni material pri trku ve\xc4\x8djega nebesnega telesa s povr\xc5\xa1ino Marsa._NEWLINE_Od leta 1999 se znanstveniki ukvarjajo z idejo, da meteorit morda nosi dokaze o \xc5\xbeivljenju na Marsu. Ta problem je postal posebno zanimiv po raziskavah meteorita ALH84001, ki so ga na\xc5\xa1li na Antarktiki. V letu 2006 so preiskali meteorit Nakla z dovoljenjem NASA-e. V porah meteorita so na\xc5\xa1li samo me\xc5\xa1anico ogljikovih spojin, niso pa na\xc5\xa1li nobenih zna\xc4\x8dilnosti, ki bi jih lahko imeli za dokaz o obstoju \xc5\xbeivljenja na Marsu.'